# C'hoarioù Olimpek

Ar C'hoarioù Olimpek (henc'hresianeg : Οἱ Ὀλυμπιακοὶ ἀγῶνες Oi Olympiakoí agónes) zo un hollad kenstrivadegoù sport bedel aozet bep 4 bloaz. Skedusañ darvoud sport ar bed eo a-fed skignañ er skinwel, a-live gant Kib vell-droad ar bed ha Tro Bro-C'hall. Medalennoù a vez evit an drec'herien e pep sport : ur vedalenn aour evit an hini kentañ, arc'hant evit an eil, hag arem evit an trede.
Er C'hoarioù kentañ e oa 42 sport hag un tammig nebeutoc'h eget 250 sportour en holl, padal e Beijing e 2008 e oa war-dro 10 500 sportour ha sportourezed o tont eus 204 Stad disheñvel hag o kenstrivañ e 302 sport disheñvel.
Diazezet eo ar C'hoarioù Olimpek war emgavioù a veze en Henamzer en Olimpia e Gres, ha savet e voent er stumm m’emaint bremañ gant ur Gall, Pierre de Coubertin (1863-1937), e dibenn an XIX$^{vet}$ kantved.

## En Henamzer

Kalz mojennoù zo diwar-benn C'hoarioù Olimpek an Henamzer. Ur vojenn a gont ez eo Herakles a savas ar stadion olimpek hag ar savadurioù tro-dro evit enoriñ Zeus, e dad, goude bezañ graet e 12 labour. Baleet en doa 600 paz hag anvet an hirder-se ur stad, ar pezh a zo kement ha 192,27 m hiziv an deiz. Lavarout a reer e oa kroget ar c'hoarioù olimpek e 776 kent J.-K diwar atiz Ifitos, roue Elis. Ar bloavezh-se a verk penn-kentañ an deiziataer olimpek. Bloavezh kentañ an deiziataer gresian eo ivez.
Program ar c'henstrivadegoù zo redadegoù war varc'h hag embregerezh-korf (redadeg war droad war hedoù disheñvel, bannañ ar bladenn, lammm pell, bannañ ar speg, pentathlon, gouren). Koroibos Elis a voe an den kentañ o c'hounez un titl olimpek : gounez a reas ar redadeg war droad e 776 kent J.-K. Adalek ar 7vet C'hoarioù Olimpek, an den a zo trec'h a c'hounez ur gurunenn wezenn-olivez.

## Hiziv an deiz

En daolenn amañ dindan e renabler an holl emgavioù a zo bet abaoe 1896, ar bloaz ma voe adsavet ar C'hoarioù Olimpek, betek ar C'hoarioù diwezhañ hag ar re zo da zont e-kerzh ar bloavezhioù a zeu. C'hoarioù Olimpek 1916, 1940 ha 1944 ne voent ket aozet abalamour d’an daou Vrezel-bed a oa o ren da neuze.
| | C'hoarioù Olimpek hañv | C'hoarioù Olimpek hañv | C'hoarioù Olimpek hañv | C'hoarioù Olimpek goañv | C'hoarioù Olimpek goañv | C'hoarioù Olimpek goañv |
| Bloavezh | C'hoarioù | Kêr | Bro | C'hoarioù | Kêr | Bro |
| 1896 | I | Aten | | | | |
| 1900 | II | Pariz | | | | |
| 1904 | III | St. Louis | | | | |
| 1906 | etrelakaet | Aten | | | | |
| 1908 | IV | Londrez | | | | |
| 1912 | V | Stockholm | | | | |
| 1916 | VI | Berlin | | | | |
| 1920 | VII | Antwerpen | | | | |
| 1924 | VIII | Pariz | | I | Chamonix | |
| 1928 | IX | Amsterdam | | II | Sankt Moritz | |
| 1932 | X | Los Angeles | | III | Lake Placid, NY | |
| 1936 | XI | Berlin | | IV | Garmisch-Partenkirchen | |
| 1940 | XII | Helsinki | | (V) | Garmisch-Partenkirchen | |
| 1944 | XIII | Londrez | | (V) | Cortina d'Ampezzo | |
| 1948 | XIV | Londrez | | V | Sankt Moritz | |
| 1952 | XV | Helsinki | | VI | Oslo | |
| 1956 | XVI | Melbourne (+ Stockholm) | | VII | Cortina d'Ampezzo | |
| 1960 | XVII | Roma | | VIII | Squaw Valley, CA | |
| 1964 | XVIII | Tokyo | | IX | Innsbruck | |
| 1968 | XIX | Kêr-Vec'hiko | | X | Grenoble | |
| 1972 | XX | München | | XI | Sapporo | |
| 1976 | XXI | Montréal, QC | | XII | Innsbruck | |
| 1980 | XXII | Moskov | | XIII | Lake Placid, NY | |
| 1984 | XXIII | Los Angeles | | XIV | Sarajevo | |
| 1988 | XXIV | Seoul | | XV | Calgary, AB | |
| 1992 | XXV | Barcelona | | XVI | Albertville | |
| 1994 | | | | XVII | Lillehammer | |
| 1996 | XXVI | Atlanta, GA | | | | |
| 1998 | | | | XVIII | Nagano | |
| 2000 | XXVII | Sydney | | | | |
| 2002 | | | | XIX | Salt Lake City, UT | |
| 2004 | XXVIII | Aten | | | | |
| 2006 | | | | XX | Torino | |
| 2008 | XXIX | Beijing (+ Hong Kong) | | | | |
| 2010 | | | | XXI | Vancouver, BC | |
| 2012 | XXX | Londrez | | | | |
| 2014 | | | | XXII | Sotchi | |
| 2016 | XXXI | Rio de Janeiro | | | | |
| 2018 | | | | XXIII | Pyeongchang | |
| 2020 | XXXII | Tokyo | | | | |
| 2022 | | | | XXIV | Beijing | |
| 2024 | XXXIII | Pariz | | | | |
| 2026 | | | | XXV | Milano + Cortina d'Ampezzo | |
| 2028 | XXXIV | Los Angeles | | | | |
| 2030 | | | | XXVI | | |
| 2032 | XXXV | Brisbane | | | | |

## Liammoù diavaez

* (en) (fr) 'International Olympic Committee'. Kavet : 23 Gen 24.
* (en) 'Olympian Database'. Kavet : 23 Gen 24.
* (en) (fr) 'Dicolympique – Geriadur ar C'hoarioù Olimpek. Kavet : 02 C'hwe 24.

## Gwelit ivez

* C'hoarioù Olimpek an Henamzer

## Notennoù

* ↑ Nullet en abeg d'ar Brezel-bed kentañ.
* 1 2 3 4 Nullet en abeg d'an Eil Brezel-bed.